**Confédération Interalliée des Sous-Officiers de Réserve** (**CISOR**), ennen vuotta 2013 **Association Européenne des Sous-Officiers de Réserve** (**AESOR**), on kansainvälinen reservin aliupseerien kattojärjestö. CISORissa on tällä hetkellä 14 varsinaista jäsenmaata sekä 1 tarkkailijajäsentä. Sen puheenjohtajamaana vuosina 2020–2022 toimii Sveitsi. Natoon sidoksissa oleva mutta epäpoliittinen voittoa tavoittelematon CISOR perustettiin 1. kesäkuuta 1963.

Historia
--------

Jo ennen toista maailmansotaa Belgian, Ranskan ja Alankomaiden reserviupseeriliittojen välillä oli yhteyksiä, jotka jatkuivat myös sodan päättymisen jälkeen. Ne johtivat "Confédération Interalliée des Officiers de Réserve" (CIOR) -järjestön ensimmäiseen konferenssiin ja viralliseen perustamisen 20. marraskuuta 1948 Brysselissä. Pikku hiljaa järjestöön liittyivät myös Luxemburg (1952), Tanska (1956), Kreikka (1956), Yhdysvallat (1958), Italia (1960), Saksa (1961), Iso-Britannia (1963), Kanada (1964), Norja (1966) ja Espanja (1992).

*Fédération Nationale des Associations des Sous-Officiers de Réserve* (FNASOR) teki aloitteen vastaavan aliupseerijärjestön perustamisesta nimellä *Association Européenne des Sous-Officiers de Réserve* (AESOR) 1. kesäkuuta 1963 Toulonin laivastotukikohdassa. Perustamisasiakirjan allekirjoittivat reservin aliupseerien edustajat Belgiasta, Luxemburgista, Saksan liittotasavallasta, Sveitsistä ja Ranskasta.

AESOR muutti nimensä 22. helmikuuta 2013 jäsenmaiden yksimielisellä päätöksellä. Uudeksi nimeksi otettiin *Confédération Interalliée des Sous-Officiers de Réserve* (CISOR).

CISORin hallitus otti 22. helmikuuta 2014 Nantesissa Alankomaat yksimielisellä päätöksellä järjestön täysivaltaiseksi jäseneksi.

Jäsenvaltiot
------------

### Nykyiset jäsenet

|  |  |
| --- | --- |
| * Alankomaat
* Belgia
* Espanja
* Itävalta
* Puola
* Ranska
 | * Saksa
* Slovenia
* Suomi
* Sveitsi
* Tanska
* Yhdistynyt kuningaskunta
 |

### Tarkkailujäsenet

|  |  |
| --- | --- |
| * Portugali
 |  |

### Rakenne

CISOR on poliittisesti riippumaton järjestö, joka on edustanut reservin aliupseerien yhdistyksiä vuodesta 1963 lähtien. Puheenjohtajuus vaihtuu kahden vuoden välein parillisina vuosina. Kansallisia jäsenjärjestöjä edustaa jokaisesta maasta yksi CISORin varapuheenjohtaja, joka on myös maansa valtuuskunnan johtaja. Valtuuskuntaan kuuluu enintään viisi jäsentä. CISORin puheenjohtajana on tällä hetkellä sotilasmestari Ilpo Pohjola Suomesta. Hänen edustamansa järjestö on Reserviläisliitto – Reservin Aliupseerien liitto ry (RES).

CISORin presidentit| No. | Presidentti | Valtio | Toimikausi |
| --- | --- | --- | --- |
| 1 | Sergeant Abbé Henri Pistre (1900–1981) |  Ranska | 1963–1965 |
| 2 | Adjudant Henri Leclercq |  Belgia | 1966–1968 |
| 3 | Oberbootsmann d.R. Siegfried Hermann |  Saksa | 1968–1969 |
| 4 | Adj Uof Émile Fillettaz |  Sveitsi | 1970–1971 |
| 5 | Général Marcel Buffin |  Ranska | 1972–1973 |
| 6 | Vizeleutnant Johann Hechenberger |  Itävalta | 1974–1975 |
| 7 | Adjudant Pierre van Hove |  Belgia | 1976–1977 |
| 8 | Oberfeldwebel Werner Frank |  Saksa | 1978–1979 |
| 9 | Adj Uof Viktor Bulgheroni |  Sveitsi | 1980–1981 |
| 10 | Vizeleutnant Hermann Loidold(1929–1983) |  Itävalta | 1982 |
| 11 | Vizeleutnant Herbert Simmer |  Itävalta | 1983 |
| 12 | Sergeant-chef Charles de Giafferi |  Ranska | 1984–1985 |
| 13 | Adjudant Edward Majois |  Belgia | 1986–1987 |
| 14 | Hauptfeldwebel Klaus Günnewig |  Saksa | 1988–1989 |
| 15 | Adj Uof Robert Nussbaumer |  Sveitsi | 1990–1991 |
| 16 | Maresc Gerardo Di Lorenzo |  Italia | 1992–1993 |
| 17 | Vizeleutnant Josef Grünstäudl |  Itävalta | 1994–1995 |
| 18 | Adjudant Dimitri Pezirianoglou |  Ranska | 1996–1997 |
| 19 | Adjudant Nico C. Frerichs |  Alankomaat | 1998–1999 |
| 20 | Adjudant André Vallée |  Belgia | 2000–2001 |
| 21 | Hauptbootsmann Michael Warfolomeow |  Saksa | 2002–2003 |
| 22 | Adj Uof Alfons Cadario (1940–2016) |  Sveitsi | 2004–2005 |
| 23 | Vizeleutnant Franz Hitzl |  Itävalta | 2006–2007 |
| 24 | Arturo Malagutti |  Italia | 2008–2010 |
| 25 | Luis Messeguer |  Espanja | 2010–2011 |
| 26 | Sgt. Miguel Núñez |  Espanja | 2012 |
| 27 | Maître Principal Philippe Cogan |  Ranska | 2012–2014 |
| 28 | Tomaž Lavtižar |  Slovenia | 2014–2016 |
| 29 | sotilasmestari Ilpo Pohjola |  Suomi | 2016–2018 |
| 30 | Michel d‘Alessandro |  Belgia | 2018–2020 |
| 31 | Germain Beucler |  Sveitsi | 2020–2022 |

CISORin nelipäiväinen kongressi pidettiin vuonna 2016 Helsingin Santahaminassa. Presidentti, sot. mest. Ilpo Pohjola puhuu edustajille ja kutsuvieraille.

Tehtävät
--------

Perustamisestaan lähtien CISOR on tehnyt merkittäviä työpanoksia vahvistaakseen yhteistyötä jäsenmaidensa välillä ja kehittääkseen jäsenmaidensa puolustus- ja turvallisuuspolitiikkaa. CISOR järjestää koulutusta, kansainvälisiä seminaareja ja tapaamisia jäsenmaittensa reservin aliupseereille.

CISOR pitää yllä aliupseerien mainetta, vaalii heidän ansioitaan ja levittää myönteistä kuvaa sotilashenkilöistä.

Voimassa olevien sääntöjensä mukaan CISOR pyrkii edistämään kansainvälisen puolustusjärjestelmän luomista yhdessä siviili- ja sotilasviranomaisten kanssa. Tavoitteena järjestöllä on

a) *auttaa luomaan yhteinen kansainvälinen reserviläisten säännöstö*, ja
b) *parantaa jäsenmaidensa sotilaallista suorituskykyä sekä teoriassa että käytännössä ja näin ylläpitää puolustustahtoa.*
Presidentinvaalien tiimi 23. lokakuuta 2021 Thunissa (vasemmalta): Daniel Wampfler, presidentti Germain Beucler, varapresidentti Jean-François Villettaz, Rolf Gurtner, pääsihteeri Matthias Blazek.
CISOR järjestää parittomina vuosina aliupseerien sotilasmoniottelun yhdessä muiden eurooppalaisten kumppaniensa kanssa. Kilpailun tasoa pidetään korkeana puolustusvoimissa. Viimeisin CISORin sotilasmoniottelu järjestettiin Vekarajärvellä Suomessa kesällä 2017.

Pääsihteerit| No. | Presidentti | Valtio | Toimikausi |
| --- | --- | --- | --- |
| 1 | Alain Defraene |  Belgia | 2012 | 1916 |
| 2 | Osmo Suominen |  Suomi | 2016 | 2020 |
| 3 | Matthias Blazek |  Saksa | 2020 | 2024 |

Kirjallisuus
------------

* *Reserveunteroffiziere stellen sich international neu auf*. *loyal* 05/13, s. 48.
* *AESOR Wettkämpfe in Toledo und Warschau*. Informationsdienst für Reservisten & Reservistinnen, julkaissut Führungsstab der Streitkräfte, I/2012, s. 9.

Katso myös
----------

* Atlantismi

Lähteet
-------

1. ↑  International: CIOR – AESOR (saksaksi), Bundeswehr.de, viitattu 2. joulukuuta 2013.
2. ↑  Historique (Arkistoitu – Internet Archive) (ranskaksi), Mil.be (ranska), viitattu 3. joulukuuta 2013.
3. ↑  Niederlande werden 13. Vollmitglied der Confédération Interalliée des Sous-Officiers de Réserve (saksaksi), MyHeimat.de, viitattu 26. helmikuu 2014.
4. 1 2  CISOR.info (Arkistoitu – Internet Archive) (englanniksi), (ranskaksi), viitattu 2. joulukuuta 2013.
5. ↑  Cisor - Ajankohtaista *www.reservilaisliitto.fi*. Viitattu 16.6.2018.

Aiheesta muualla
----------------

* CISORin virallinen sivusto (Arkistoitu – Internet Archive) (englanniksi) (ranskaksi)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Nato Pohjois-Atlantin liitto |
| --- |
|  |
| Jäsenvaltiot | 
* Alankomaat
* Albania
* Belgia
* Bulgaria
* Espanja
* Islanti
* Italia
* Kanada
* Kreikka
* Kroatia
* Latvia
* Liettua
* Luxemburg
* Montenegro
* Norja
* Pohjois-Makedonia
* Portugali
* Puola
* Ranska
* Romania
* Saksa
* Slovakia
* Slovenia
* Suomi
* Tanska
* Tšekki
* Turkki
* Unkari
* Viro
* Yhdistynyt kuningaskunta
* Yhdysvallat

 |  |
|  |
| Rakenne | 
* Päämaja
* Pääsihteeri
* Supreme Headquarters Allied Powers Europe
* Parlamentaarinen yleiskokous
* Standardointisopimus

 |
|  |
| Kahdenväliset suhteet | 
* Major non-NATO ally
* Naton rauhankumppanuus

 |
|  |
| Tunnukset | 
* Naton lippu

 |

 |